title: Rozhodnutie Rady (EÚ) 2016/357 z 15. januára 2016 o pozícii Európskej únie v Rade pre stabilizáciu a pridruženie EÚ – bývalá Juhoslovanská republika Macedónsko, pokiaľ ide o účasť bývalej Juhoslovanskej republiky Macedónsko ako pozorovateľa na činnosti Agentúry Európskej únie pre základné práva a príslušné podmienky, v rámci stanovenom v článkoch 4 a 5 nariadenia Rady (ES) č. 168/2007, a to okrem iného v ustanoveniach o účasti na iniciatívach agentúry, o finančnom príspevku a zamestnancoch

text:
               12.3.2016

               SK

               Úradný vestník Európskej únie

               L 67/31

         ROZHODNUTIE RADY (EÚ) 2016/357
   z 15. januára 2016
   o pozícii Európskej únie v Rade pre stabilizáciu a pridruženie EÚ – bývalá Juhoslovanská republika Macedónsko, pokiaľ ide o účasť bývalej Juhoslovanskej republiky Macedónsko ako pozorovateľa na činnosti Agentúry Európskej únie pre základné práva a príslušné podmienky, v rámci stanovenom v článkoch 4 a 5 nariadenia Rady (ES) č. 168/2007, a to okrem iného v ustanoveniach o účasti na iniciatívach agentúry, o finančnom príspevku a zamestnancoch
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 352 v spojení s jej článkom 218 ods. 9,
   so zreteľom na návrh Komisie,
   keďže:

               (1)

               Európska rada na svojom zasadnutí v Luxemburgu v decembri 1997 stanovila, že účasť v agentúrach Európskej únie je prostriedkom na urýchlenie predvstupovej stratégie. V záveroch Európskej rady sa stanovuje, že „agentúry Európskej únie, na činnosti ktorých sa budú môcť podieľať kandidátske krajiny, sa stanovia prípad od prípadu“.

               (2)

               V nariadení Rady (ES) č. 168/2007 (1), ktorým sa zriaďuje Agentúra Európskej únie pre základné práva, sa stanovuje, že agentúra je prístupná účasti kandidátskych krajín v rámci stanovenom v článkoch 4 a 5 tohto nariadenia.

               (3)

               Bývalá Juhoslovanská republika Macedónsko súhlasí so zámermi a cieľmi vytýčenými pre agentúru a s rozsahom jej úloh a s ich opisom v zmysle ustanovení nariadenia Rady (ES) č. 168/2007.

               (4)

               Konečným cieľom bývalej Juhoslovanskej republiky Macedónsko je stať sa členom Európskej únie a účasť na činnosti Agentúry Európskej únie pre základné práva pomôže bývalej Juhoslovanskej republike Macedónsko dosiahnuť tento cieľ,

         PRIJALA TOTO ROZHODNUTIE:
   Jediný článok
   Pozícia, ktorú má Európska únia prijať v Rade pre stabilizáciu a pridruženie EÚ – bývalá Juhoslovanská republika Macedónsko, pokiaľ ide o účasť bývalej Juhoslovanskej republiky Macedónsko ako pozorovateľa na činnosti Agentúry Európskej únie pre základné práva a príslušné podmienky, bude vychádzať z návrhu rozhodnutia Rady pre stabilizáciu a pridruženie EÚ – bývalá Juhoslovanská republika Macedónsko, ktorý je priložený k tomuto rozhodnutiu.

      V Bruseli 15. januára 2016

            Za Radu

            predseda

         J.R.V.A. DIJSSELBLOEM

      (1)  Nariadenie Rady (ES) č. 168/2007 z 15. februára 2007, ktorým sa zriaďuje Agentúra Európskej únie pre základné práva (Ú. v. EÚ L 53, 22.2.2007, s. 1).

      NÁVRH
      ROZHODNUTIE RADY PRE STABILIZÁCIU A PRIDRUŽENIE EÚ – BÝVALÁ JUHOSLOVANSKÁ REPUBLIKA MACEDÓNSKO č. …/2016
      z …
      o účasti bývalej Juhoslovanskej republiky Macedónsko ako pozorovateľa na činnosti Agentúry Európskej únie pre základné práva a príslušných podmienkach v rámci stanovenom v článkoch 4 a 5 nariadenia Rady (ES) č. 168/2007, a to okrem iného v ustanoveniach o účasti na iniciatívach agentúry, o finančnom príspevku a zamestnancoch
      RADA PRE STABILIZÁCIU A PRIDRUŽENIE EÚ – BÝVALÁ JUHOSLOVANSKÁ REPUBLIKA MACEDÓNSKO,
      so zreteľom na Dohodu o stabilizácii a pridružení medzi Európskou úniou na jednej strane a bývalou Juhoslovanskou republikou Macedónsko na strane druhej (1),
      so zreteľom na nariadenie Rady (ES) č. 168/2007 z 15. februára 2007, ktorým sa zriaďuje Agentúra Európskej únie pre základné práva (2), a najmä na jeho článok 28 ods. 2,
      keďže:

                  (1)

                  Európska rada na svojom zasadnutí v Luxemburgu v decembri 1997 stanovila, že účasť v agentúrach Európskej únie je prostriedkom na urýchlenie predvstupovej stratégie. V záveroch Európskej rady sa stanovuje, že „agentúry, na činnosti ktorých sa budú môcť podieľať kandidátske krajiny, sa stanovia prípad od prípadu“.

                  (2)

                  Bývalá Juhoslovanská republika Macedónsko súhlasí so zámermi a cieľmi vytýčenými pre agentúru a s rozsahom jej úloh a s ich opisom v zmysle ustanovení nariadenia Rady (ES) č. 168/2007.

                  (3)

                  Je vhodné umožniť účasť bývalej Juhoslovanskej republiky Macedónsko ako pozorovateľa na činnosti agentúry a stanoviť príslušné podmienky tejto účasti vrátane ustanovení o účasti na iniciatívach agentúry, o finančnom príspevku a zamestnancoch.

                  (4)

                  Je takisto vhodné, aby sa agentúra v bývalej Juhoslovanskej republike Macedónsko zaoberala otázkami základných práv v rozsahu pôsobnosti článku 3 ods. 1 nariadenia Rady (ES) č. 168/2007 do tej miery, do akej je to potrebné pre postupné zosúladenie s právom Európskej únie.

                  (5)

                  V súlade s článkom 12 ods. 2 písm. a) Podmienok zamestnávania ostatných zamestnancov Európskych spoločenstiev stanovenom v nariadení Rady (EHS, Euratom, ESUO) č. 259/68 môže riaditeľ agentúry povoliť zamestnanie štátnych príslušníkov bývalej Juhoslovanskej republiky Macedónsko, ktorí požívajú občianske práva v plnom rozsahu,

            PRIJALA TOTO ROZHODNUTIE:
      Článok 1
      Bývalá Juhoslovanská republika Macedónsko ako kandidátska krajina sa zúčastní ako pozorovateľ na činnosti Agentúry Európskej únie pre základné práva zriadenej nariadením (ES) č. 168/2007.
      Článok 2
      1.   Agentúra sa v bývalej Juhoslovanskej republike Macedónsko môže zaoberať otázkami základných práv v rozsahu pôsobnosti článku 3 ods. 1 nariadenia Rady (ES) č. 168/2007 do tej miery, do akej je to potrebné pre postupné zosúladenie s právom Európskej únie.
      2.   Na tento účel agentúra môže v bývalej Juhoslovanskej republike Macedónsko plniť úlohy stanovené v článkoch 4 a 5 nariadenia (ES) č. 168/2007.
      Článok 3
      Bývalá Juhoslovanská republika Macedónsko v súlade s ustanoveniami stanovenými v prílohe k tomuto rozhodnutiu finančne prispieva na činnosti agentúry uvedené v článku 4 nariadenia (ES) č. 168/2007.
      Článok 4
      1.   Bývalá Juhoslovanská republika Macedónsko vymenuje za pozorovateľa a jeho náhradníka osoby, ktoré spĺňajú podmienky stanovené v článku 12 ods. 1 nariadenia (ES) č. 168/2007. Mali by sa zúčastňovať na práci správnej rady rovnako ako členovia a ich náhradníci, ktorí boli vymenovaní členskými štátmi, avšak bez hlasovacieho práva.
      2.   Bývalá Juhoslovanská republika Macedónsko vymenuje jedného štátneho úradníka za národného styčného úradníka, ako je uvedené v článku 8 ods. 1 nariadenia (ES) č. 168/2007.
      3.   Bývalá Juhoslovanská republika Macedónsko oznámi Európskej komisii mená, spôsobilosť a kontaktné údaje osôb uvedených v odsekoch 1 a 2 do štyroch mesiacov od nadobudnutia účinnosti tohto rozhodnutia.
      Článok 5
      Údaje poskytované agentúre alebo údaje z nej pochádzajúce sa môžu uverejniť a sprístupniť verejnosti, ak sa v bývalej Juhoslovanskej republike Macedónsko poskytne dôverným informáciám rovnaká úroveň ochrany ako v rámci Európskej únie.
      Článok 6
      Agentúra bude mať v bývalej Juhoslovanskej republike Macedónsko rovnakú právnu spôsobilosť ako právnické osoby zriadené podľa práva bývalej Juhoslovanskej republiky Macedónsko.
      Článok 7
      Aby agentúra a jej zamestnanci mohli plniť svoje úlohy, bývalá Juhoslovanská republika Macedónsko im poskytne rovnaké výsady a imunity, ako sú uvedené v článkoch 1 až 4, 5, 6, 10 až 13, 15, 17 a 18 Protokolu č. 7 o výsadách a imunitách Európskej únie, ktorý je pripojený k Zmluve o Európskej únie a k Zmluve o fungovaní Európskej únie.
      Článok 8
      Strany prijmú všetky všeobecné alebo osobitné opatrenia potrebné na splnenie záväzkov, ktoré im vyplývajú z tohto rozhodnutia, a oznámia ich rade pre stabilizáciu a pridruženie.
      Článok 9
      Toto rozhodnutie nadobúda účinnosť prvým dňom druhého mesiaca nasledujúceho po jeho prijatí.

         V

               Za radu pre stabilizáciu a pridruženie

               predseda

         (1)  Ú. v. EÚ L 84, 20.3.2004, s. 13.

         (2)  Ú. v. EÚ L 53, 22.2.2007, s. 1.

         PRÍLOHA

            FINANČNÝ PRÍSPEVOK BÝVALEJ JUHOSLOVANSKEJ REPUBLIKY MACEDÓNSKO NA AGENTÚRU EURÓPSKEJ ÚNIE PRE ZÁKLADNÉ PRÁVA

                     1.

                     Finančný príspevok, ktorý má bývalá Juhoslovanská republika Macedónsko odviesť do rozpočtu Európskej únie, aby sa mohla zúčastňovať na činnosti Agentúry Európskej únie pre základné práva (ďalej len „agentúra“), ktorý je stanovený v bode 2, predstavuje plné náklady na jej účasť.

                     2.

                     Finančný príspevok bývalej Juhoslovanskej republiky Macedónsko do rozpočtu Európskej únie je stanovený takto:

                                 Rok 1:

                                 165 000 EUR

                                 Rok 2:

                                 170 000 EUR

                                 Rok 3:

                                 175 000 EUR

                     3.

                     Prípadná finančná podpora z programov pomoci Európskej únie sa dohodne osobitne v súlade s príslušným programom Únie.

                     4.

                     S príspevkom bývalej Juhoslovanskej republiky Macedónsko sa bude hospodáriť v súlade s nariadením o rozpočtových pravidlách (1) platným pre všeobecný rozpočet Európskej únie.

                     5.

                     Cestovné náklady a náklady na stravu a ubytovanie, ktoré vznikli zástupcom a odborníkom z bývalej Juhoslovanskej republiky Macedónsko v súvislosti s ich účasťou na činnostiach agentúry alebo na zasadnutiach týkajúcich sa vykonávania pracovného programu agentúry, agentúra uhrádza na rovnakom základe ako pre členské štáty Európskej únie a v súlade s postupmi v súčasnosti platnými pre členské štáty Európskej únie.

                     6.

                     Po nadobudnutí účinnosti tohto rozhodnutia a na začiatku každého nasledujúceho roka Komisia zašle do bývalej Juhoslovanskej republiky Macedónsko výzvu na zaplatenie finančnej čiastky zodpovedajúcej výške príspevku do agentúry stanoveného podľa tohto rozhodnutia. Za prvý kalendárny rok svojej účasti bývalá Juhoslovanská republika Macedónsko zaplatí príspevok vypočítaný od dátumu začiatku účasti na činnosti do konca roka na pomernom základe. Pre nasledujúce roky bude príspevok v súlade s týmto rozhodnutím.

                     7.

                     Tento príspevok bude vyjadrený v eurách a bude zaplatený na bankový účet Komisie vedený v eurách.

                     8.

                     Bývalá Juhoslovanská republika Macedónsko uhradí svoj príspevok v súlade s výzvou na poskytnutie finančných prostriedkov najneskôr do 30 dní po tom, ako ju Komisia zašle.

                     9.

                     V prípade oneskoreného uhradenia príspevku sa bývalej Juhoslovanskej republike Macedónsko počnúc dňom splatnosti účtujú úroky z dlžnej čiastky. Úrokovaná sadzba zodpovedá úrokovej sadzbe uplatňovanej Európskou centrálnou bankou v deň splatnosti pre operácie banky vedené v eurách a je zvýšená o 1,5-percentného bodu.

            (1)  Nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (Ú. v. EÚ L 298, 26.10.2012, s. 1).


title: Rozhodnutie Európskej centrálnej banky (EÚ) 2016/21 z 23. decembra 2015, ktorým sa mení rozhodnutie ECB/2008/17, ktorým sa ustanovuje rámec Eurosystému pre spoločné obstarávanie (ECB/2015/51)

text:
               9.1.2016

               SK

               Úradný vestník Európskej únie

               L 6/5

         ROZHODNUTIE EURÓPSKEJ CENTRÁLNEJ BANKY (EÚ) 2016/21
   z 23. decembra 2015,
   ktorým sa mení rozhodnutie ECB/2008/17, ktorým sa ustanovuje rámec Eurosystému pre spoločné obstarávanie (ECB/2015/51)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Zmluvu o fungovaní Európskej únie, a najmä na jej články 127 a 128,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 12.1 v spojení s článkom 3.1 a články 5, 16 a 24,
   keďže:

               (1)

               Rada guvernérov rozhodla 10. júla 2014 o predĺžení mandátu Koordinačného úradu Eurosystému pre obstarávanie (EPCO) do 31. decembra 2019. Dňa 7. januára 2015 Rada guvernérov určila Banque centrale du Luxembourg ako hostiteľskú banku pre EPCO na toto obdobie.

               (2)

               Okrem národných centrálnych bánk môžu mať o účasť na činnosti EPCO a na jeho spoločných obstarávacích konaniach záujem vnútroštátne orgány členských štátov, orgány a inštitúcie Únie alebo medzinárodné organizácie. Takáto účasť by sa mala uskutočňovať za podmienok stanovených Radou guvernérov. Tieto podmienky by mali byť obdobné ako podmienky, ktoré sa uplatňujú na centrálne banky.

               (3)

               Rada guvernérov prijala 13. novembra 2014 usmernenie o obstarávaní eurobankoviek (1). Navyše právne predpisy Únie v oblasti obstarávania boli zmenené prijatím smernice Európskeho parlamentu a Rady 2014/24/EÚ (2), ktorá podporuje spoločné obstarávanie tovarov a služieb a použitie určitých centralizovaných metód obstarávania. Rada guvernérov by chcela využiť tieto aktualizované právne predpisy podporou účasti na spoločných obstarávaniach.

               (4)

               Zistenie a posúdenie potenciálnych prípadov spoločného obstarávania má medzi úlohami EPCO prioritné postavenie a odstúpenie od spoločných obstarávaní je možné len vo vopred stanovených lehotách.

               (5)

               S cieľom zefektívniť rozpočtové postupy EPCO a podporiť ďalšie úsilie v súvislosti s vedením spoločných obstarávaní Rada guvernérov 7. januára 2015 schválila použitie finančného rámca na krytie viacročného rozpočtu. Rada guvernérov tiež upravila plánovanie obstarávania tak, aby bolo flexibilnejšie, pričom EPCO pripraví priebežný plán obstarávania, ktorý každoročne schvaľuje Rada guvernérov.

               (6)

               Efektívnosť a účinnosť EPCO by sa mala vyhodnotiť pred skončením jeho mandátu.

               (7)

               Rozhodnutie ECB/2008/17 (3) by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Zmeny rozhodnutia ECB/2008/17
   Rozhodnutie ECB/2008/17 sa mení takto:

               1.

               V článku 2 sa odsek 3 nahrádza takto:
               „3.   Týmto rozhodnutím nie je dotknuté usmernenie Európskej centrálnej banky (EÚ) 2015/280 (4).

                  (4)  Usmernenie Európskej centrálnej banky (EÚ) 2015/280 z 13. novembra 2014 o zriadení systému výroby a obstarávania Eurosystému (ECB/2014/44) (Ú. v. EÚ L 47, 20.2.2015, s. 29).“"

               2.

               V článku 3 sa odsek 1 nahrádza takto:
               „1.   EPCO vykonáva nasledujúce základné úlohy:

                           a)

                           zisťuje potenciálne prípady spoločného obstarávania, ktoré patria do rozsahu pôsobnosti tohto rozhodnutia alebo mimo neho na základe požiadaviek na obstarávanie, ktoré centrálne banky zasielajú EPCO;

                           b)

                           v potrebnom rozsahu pripravuje a aktualizuje ročný plán obstarávania pre spoločné obstarávacie konanie založené na hodnotení uvedenom pod písmom a);

                           c)

                           pripravuje spoločné požiadavky v spolupráci s centrálnymi bankami, ktoré sa zúčastňujú na spoločnom obstarávacom konaní;

                           d)

                           podporuje centrálne banky v spoločnom obstarávacom konaní;

                           e)

                           podporuje centrálne banky v obstarávaní, ktoré súvisí so spoločnými projektmi Európskeho systému centrálnych bánk, ak o to požiada centrálna banka, ktorá vedie projekt.

                     EPCO môže vykonávať aj iné úlohy ako tie, ktoré sú uvedené vyššie, najmä uľahčovať prijatie najlepších postupov obstarávania v rámci Eurosystému a rozvíjať infraštruktúru (napr. zručnosti, funkčné nástroje, informačné systémy, procesy), ktorá je potrebná pre spoločné obstarávanie.“

               3.

               V článku 3 sa odsek 4 nahrádza takto:
               „4.   Centrálne banky financujú rozpočet EPCO v súlade s pravidlami prijatými Radou guvernérov, pričom tento rozpočet môže byť založený na finančnom rámci pokrývajúcom niekoľko rokov alebo na návrhu ročného rozpočtu, a môže zahŕňať stimuly na podporu vedenia projektov spoločného obstarávania.“

               4.

               V článku 3 sa odsek 7 nahrádza takto:
               „7.   Včas pred skončením svojho mandátu uskutoční Riadiaci výbor EPCO hodnotenie efektívnosti a účinnosti fungovania EPCO. Na základe tohto hodnotenia Rada guvernérov rozhodne, či je potrebné vykonať výberové konanie na novú hostiteľskú centrálnu banku.“

               5.

               V článku 4 sa odsek 2 nahrádza takto:
               „2.   Po zistení potenciálnych prípadov pre spoločné obstarávacie konanie EPCO vyzve centrálne banky, aby sa zúčastnili na spoločnom obstarávacom konaní. Centrálne banky v dostatočnom predstihu informujú EPCO, či sa plánujú zúčastniť na spoločnom obstarávacom konaní a, ak je to tak, oznámia svoje obchodné podmienky EPCO. Ak sa uverejnenie oznámenia o vyhlásení zadávacieho konania nevyžaduje, môže centrálna banka odstúpiť z účasti na spoločnom obstarávacom konaní, kým sa na účasť formálne nezaviaže. Ak sa vyžaduje uverejnenie oznámenia o vyhlásení zadávacieho konania, môže centrálna banka odstúpiť z účasti kedykoľvek pred uverejnením oznámenia o vyhlásení zadávacieho konania.“

               6.

               V článku 4 sa odsek 3 nahrádza takto:
               „3.   EPCO každoročne predkladá Rade guvernérov na schválenie aktualizovaný plán obstarávania pre spoločné obstarávacie konania vrátane uvedenia vedúcich centrálnych bánk. Rada guvernérov rozhodne o pláne obstarávania a jeho implementácii po konzultácii s Riadiacim výborom EPCO.“

               7.

               Článok 5 sa nahrádza takto:
               „Článok 5
               Účasť iných inštitúcií
               Rada guvernérov môže vyzvať národné centrálne banky členských štátov, ktoré ešte neprijali euro, aby sa zúčastnili na činnosti EPCO a na spoločnom obstarávacom konaní za rovnakých podmienok ako sú tie, ktoré sa vzťahujú na centrálne banky Eurosystému. Rada guvernérov môže navyše vyzvať vnútroštátne orgány členských štátov, orgány a inštitúcie Únie alebo medzinárodné organizácie, aby sa zúčastnili na činnosti EPCO a na spoločnom obstarávacom konaní za podmienok, ktoré vo výzve stanoví Rada guvernérov. Každá takáto výzva sa týka len spoločného obstarávania tovaru a služieb na uspokojenie bežných potrieb centrálnych bánk a vyzvaných subjektov, a stanovené podmienky musia byť obdobné ako podmienky, ktoré sa uplatňujú na centrálne banky Eurosystému.“

         Článok 2
   Záverečné ustanovenia
   Toto rozhodnutie nadobúda účinnosť v tretí deň nasledujúci po jeho uverejnení v Úradnom vestníku Európskej únie.

      Vo Frankfurte nad Mohanom 23. decembra 2015

            Prezident ECB

         Mario DRAGHI

      (1)  Usmernenie Európskej centrálnej banky (EÚ) 2015/280 z 13. novembra 2014 o zriadení systému výroby a obstarávania Eurosystému (ECB/2014/44) (Ú. v. EÚ L 47, 20.2.2015, s. 29).

      (2)  Smernica Európskeho parlamentu a Rady 2014/24/EÚ z 26. februára 2014 o verejnom obstarávaní a o zrušení smernice 2004/18/ES (Ú. v. EÚ L 94, 28.3.2014, s. 65).

      (3)  Rozhodnutie ECB/2008/17 zo 17. novembra 2008, ktorým sa ustanovuje rámec Eurosystému pre spoločné obstarávanie (Ú. v. EÚ L 319, 29.11.2008, s. 76).


title: 2006/442/ES: Rozhodnutie č. 207 zo  7. apríla 2006  o výklade článku 76 a článku 79 ods. 3 nariadenia (EHS) č. 1408/71 a článku 10 ods. 1 nariadenia (EHS) č. 574/72, týkajúcich sa súbehu rodinných dávok a prídavkov (Text s významom pre EHP a dohodu EÚ/Švajčiarsko)

text:
               29.6.2006

               SK

               Úradný vestník Európskej únie

               L 175/83

      ROZHODNUTIE č. 207
   zo 7. apríla 2006
   o výklade článku 76 a článku 79 ods. 3 nariadenia (EHS) č. 1408/71 a článku 10 ods. 1 nariadenia (EHS) č. 574/72, týkajúcich sa súbehu rodinných dávok a prídavkov
   (Text s významom pre EHP a dohodu EÚ/Švajčiarsko)
   (2006/442/ES)
   SPRÁVNA KOMISIA EURÓPSKYCH SPOLOČENSTIEV PRE SOCIÁLNE ZABEZPEČENIE MIGRUJÚCICH PRACOVNÍKOV,
   so zreteľom na článok 81 písm. a) nariadenia Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov, samostatne zárobkovo činné osoby a ich rodinných príslušníkov pohybujúcich sa v rámci Spoločenstva (1), podľa ktorého je správna komisia zodpovedná za riešenie všetkých administratívnych otázok súvisiacich s nariadením (EHS) č. 1408/71 a následnými nariadeniami,
   so zreteľom na články 76 a 79 ods. 3 uvedeného nariadenia a na článok 10 ods. 1 nariadenia Rady (EHS) č. 574/72 (2),
   keďže:

               (1)

               Je dôležité poznať rozsah rodinných dávok alebo rodinných prídavkov, splatných „z dôvodu vykonávania zamestnania“ alebo „na základe výkonu zárobkovej činnosti“, ako je uvedené v článku 76 a v článku 79 ods. 3 nariadenia (EHS) č. 1408/71.

               (2)

               Ak sú rodinné dávky splatné dvom rôznym osobám počas rovnakého obdobia na toho istého rodinného príslušníka podľa právnych predpisov jedného štátu a aj podľa právnych predpisov štátu, na území ktorého majú rodinní príslušníci bydlisko, nárok na rodinné dávky alebo rodinné prídavky podľa právnych predpisov prvého štátu sa pozastaví až do výšky rodinných dávok poskytnutých podľa právnych predpisov druhého štátu, v súlade s článkom 76 nariadenia (EHS) č. 1408/71, ak sú rodinné dávky splatné “z dôvodu vykonávania zamestnania” podľa právnych predpisov druhého štátu. Článok 79 ods. 3 nariadenia (EHS) č. 1408/71 obsahuje podobné ustanovenie týkajúce sa dávok pre dôchodcov a siroty.

               (3)

               V článku 76 a v článku 79 ods. 3 nariadenia (EHS) č. 1408/71 sa nerozlišujú dávky alebo prídavky, splatné z dôvodu zamestnania neodmeňovaného mzdou alebo výkonu zárobkovej činnosti a dávky, splatné z dôvodu zamestnania odmeňovaného mzdou alebo výkonu zárobkovej činnosti.

               (4)

               V právnych predpisoch niektorých členských štátov sa okrem toho stanovuje, že obdobia pozastavenia alebo prerušenia skutočného zamestnania alebo výkonu zárobkovej činnosti z dôvodu dovolenky, nezamestnanosti, dočasnej pracovnej neschopnosti, štrajku alebo výluky sa považujú za obdobia zamestnania alebo obdobia výkonu zárobkovej činnosti na získanie nároku na rodinné dávky alebo rodinné prídavky, alebo sa považujú za obdobia neaktivity, a kde je to vhodné, vedú, buď samy osebe, alebo v dôsledku predchádzajúceho zamestnania alebo výkonu zárobkovej činnosti, k vyplácaniu rodinných dávok alebo rodinných prídavkov.

               (5)

               S cieľom vyhnúť sa akýmkoľvek pochybnostiam vo výklade je dôležité určiť rozsah významu výrazov „vykonávanie zamestnania“ a „výkon zárobkovej činnosti“.

               (6)

               Je rovnako dôležité poznať rozsah významu výrazu „zárobková činnosť“, ako je uvedené v článku 10 ods. 1 nariadenia (EHS) č. 574/72.

               (7)

               Ak sú rodinné dávky alebo prídavky splatné dvom rôznym osobám počas rovnakého obdobia na toho istého rodinného príslušníka podľa právnych predpisov jedného štátu a aj podľa právnych predpisov druhého štátu, podľa ktorých získanie nároku na dávky nepodlieha podmienkam, podľa ktorých sa riadi poistenie, zamestnanie alebo samostatná zárobková činnosť, nárok na rodinné dávky podľa právnych predpisov prvého štátu sa pozastaví až do výšky rodinných dávok, stanovenej podľa právnych predpisov druhého štátu, v súlade s článkom 10 ods. 1 písm. b) bod i) nariadenia (EHS) č. 574/72, keď sa zárobková činnosť vykonáva v druhom štáte. Článok 10 ods. 1 písm. b) bod ii) nariadenia (EHS) č. 574/72 obsahuje podobné ustanovenie týkajúce sa dávok pre dôchodcov a siroty.

               (8)

               Pokiaľ ide o súbeh rodinných dávok alebo prídavkov, účelom článku 10 ods. 1 je priznať výkonu zárobkovej činnosti v členskom štáte, kde nárok na rodinné dávky alebo prídavky nevyplýva z výkonu takejto činnosti, rovnaký účinok ako v členských štátoch, kde tento nárok vzniká z výkonu takejto činnosti. Články 76 a 79 ods. 3 nariadenia (EHS) č. 1408/71 a článok 10 ods. 1 nariadenia (EHS) č. 574/72 by sa mali vykladať rovnako.

               (9)

               V prípade, ak bol pracovníkov štatút aktívneho zamestnania pozastavený z dôvodu jeho neplatenej dovolenky po narodení dieťaťa a na účely starostlivosti o toto dieťa, Súdny dvor Európskych spoločenstiev sa odvolal na článok 73 nariadenia (EHS) č. 1408/71 v spojení s článkom 13 ods. 2 písm. a) nariadenia (EHS) č. 1408/71 (3). Takáto neplatená dovolenka sa preto musí takisto kvalifikovať ako vykonávanie zamestnania alebo výkon zárobkovej činnosti na účely článkov 76 a 79 ods. 3 nariadenia (EHS) č. 1408/71, ako aj na účely článku 10 ods.1 nariadenia (EHS) č. 574/72. V tejto súvislosti súd zdôraznil, že uvedené ustanovenia sa môžu uplatňovať len dovtedy, kým má príslušná osoba štatút zamestnanca alebo samostatne zárobkovo činnej osoby v zmysle článku 1 písm. a) nariadenia (EHS) č. 1408/71, v ktorom sa vyžaduje, aby sa na dotknutú osobu vzťahovala aspoň jedna oblasť sociálneho zabezpečenia. Osoby na neplatenej dovolenke, na ktoré sa už nevzťahuje žiadny systém sociálneho zabezpečenia príslušného členského štátu, sú z nich vylúčené.

               (10)

               Vzhľadom na rozličné systémy pre neplatenú dovolenku v členských štátoch a na pokračujúce zmeny vo vnútroštátnych právnych predpisoch môže existovať len neúplný zoznam prípadov, keď sa osoba čerpajúca dovolenku pokladá za osobu vykonávajúcu zamestnanie alebo zárobkovú činnosť. Preto nie je vhodné definovať všetky prípady, v ktorých sa takáto neplatená dovolenka rovná výkonu zamestnania alebo zárobkovej činnosti, a tie prípady, kde potrebné úzke spojenie so zárobkovou činnosťou neexistuje.
               Konajúc v súlade s podmienkami ustanovenými v článku 80 ods. 3 nariadenia (EHS) č. 1408/71,

         ROZHODLA TAKTO:

               1.

               Na účely článku 76 a článku 79 ods. 3 nariadenia (EHS) č. 1408/71 sa rodinné dávky alebo rodinné prídavky považujú za splatné „z dôvodu vykonávania zamestnania“ alebo „na základe výkonu zárobkovej činnosti“ najmä:

                           a)

                           ak príslušná osoba skutočne vykonáva zamestnanie alebo ak vykonáva zárobkovú činnosť, odmeňovanú mzdou alebo neodmeňovanú mzdou; a aj

                           b)

                           počas každého obdobia dočasného pozastavenia takéhoto zamestnania alebo výkonu zárobkovej činnosti

                                       i)

                                       v dôsledku choroby, materstva, pracovného úrazu, choroby z povolania alebo nezamestnanosti dovtedy, kým sú mzdy alebo dávky, s výnimkou dôchodkov, splatné vzhľadom na tieto nepredvídané okolnosti; alebo

                                       ii)

                                       počas platenej dovolenky, štrajku alebo výluky; alebo

                                       iii)

                                       počas neplatenej dovolenky na účely starostlivosti o dieťa dovtedy, pokiaľ sa táto dovolenka považuje za rovnocennú takémuto zamestnaniu alebo zárobkovej činnosti v súlade s príslušnými právnymi predpismi.

               2.

               Na účely článku 10 ods. 1 nariadenia (EHS) č. 574/72 sa za „výkon zárobkovej činnosti“ považuje najmä:

                           a)

                           skutočné vykonávanie každej zárobkovej činnosti, odmeňovanej mzdou alebo neodmeňovanej mzdou; a aj

                           b)

                           dočasné pozastavenie takejto zárobkovej činnosti

                                       i)

                                       v dôsledku choroby, materstva, pracovného úrazu, choroby z povolania alebo nezamestnanosti dovtedy, kým sú mzdy alebo dávky, s výnimkou dôchodkov, splatné vzhľadom na tieto nepredvídané okolnosti; alebo

                                       ii)

                                       počas platenej dovolenky, štrajku alebo výluky; alebo

                                       iii)

                                       počas neplatenej dovolenky na účely starostlivosti o dieťa dovtedy, pokiaľ sa táto dovolenka považuje za rovnocennú takejto zárobkovej činnosti v súlade s príslušnými právnymi predpismi.

               3.

               Týmto rozhodnutím sa nahrádza rozhodnutie č. 119 z 24. februára 1983. Toto rozhodnutie nadobúda účinnosť v prvý deň po jeho uverejnení v Úradnom vestníku Európskej únie.

            predseda správnej komisie

         Bernhard SPIEGEL

      (1)  Ú. v. ES L 149, 5.7.1971, s. 2. Nariadenie naposledy zmenené a doplnené nariadením Európskeho parlamentu a Rady (ES) č. 629/2006 (Ú. v. EÚ L 114, 27.4.2006, s. 1).

      (2)  Ú. v. ES L 74, 27.3.1972, s. 1. Nariadenie naposledy zmenené a doplnené nariadením (ES) č. 629/2006.

      (3)  Rozsudok zo 7. júna 2005 vo veci C-543/03 „Dodl a Oberhollenzer/Tiroler Gebietskrankenkasse“


title: Rozhodnutie Rady 2012/711/SZBP z  19. novembra 2012 o podpore činností Únie s cieľom presadzovať medzi tretími krajinami kontrolu vývozu zbraní a zásady a kritériá spoločnej pozície 2008/944 SZBP

text:
               20.11.2012

               SK

               Úradný vestník Európskej únie

               L 321/62

         ROZHODNUTIE RADY 2012/711/SZBP
   z 19. novembra 2012
   o podpore činností Únie s cieľom presadzovať medzi tretími krajinami kontrolu vývozu zbraní a zásady a kritériá spoločnej pozície 2008/944 SZBP
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 26 ods. 2 a článok 31 ods. 1,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Európska bezpečnostná stratégia, ktorú hlavy štátov a predsedovia vlád prijali 12. decembra 2003, uvádza päť hlavných výziev, na ktoré sa musí Únia zamerať v prostredí po skončení studenej vojny: terorizmus, šírenie zbraní hromadného ničenia, regionálne konflikty, zlyhanie štátu a organizovaná trestná činnosť. Následky nekontrolovaného obehu konvenčných zbraní sú rozhodujúce v štyroch z týchto piatich výziev. V stratégii sa zdôrazňuje význam kontroly vývozu pre zastavenie šírenia zbraní.

               (2)

               Únia prijala 5. júna 1998 politicky záväzný Kódex správania pri vývoze zbraní, v ktorom sa stanovujú spoločné kritériá na reguláciu zákonného obchodu s konvenčnými zbraňami. Tento kódex sa pravidelne aktualizoval.

               (3)

               V stratégii EÚ na boj proti nedovolenému hromadeniu ručných a ľahkých zbraní (ďalej len „RĽZ“) a ich munície a nedovolenému obchodovaniu s nimi, ktorú prijala Európska rada na svojom zasadnutí 15. a 16. decembra 2005, sa stanovuje, že Únia na regionálnej a medzinárodnej úrovni podporuje posilňovanie kontrol vývozu a presadzovanie kritérií Kódexu správania pri vývoze zbraní, aj prostredníctvom pomoci tretím krajinám pri vypracovávaní príslušných vnútroštátnych právnych predpisov a prostredníctvom presadzovania opatrení na zvýšenie transparentnosti.

               (4)

               Kódex správania pri vývoze zbraní nahradila 8. decembra 2008 právne záväzná spoločná pozícia Rady 2008/944/SZBP (1), ktorá stanovuje spoločné pravidlá upravujúce kontrolu vývozu vojenskej technológie a materiálu. V spoločnej pozícii 2008/944/SZBP sa zavádza osem kritérií, podľa ktorých sa majú posudzovať žiadosti o vývoz konvenčných zbraní. Obsahuje aj oznamovací a konzultačný mechanizmus pre zamietnutia vývozu zbraní, ako aj opatrenia týkajúce sa transparentnosti, ako napríklad každoročné uverejňovanie výročných správ EÚ o vývoze zbraní.

               (5)

               V súlade s článkom 7 spoločnej pozície 2008/944/SZBP a s cieľom maximalizovať účinnosť tejto spoločnej pozície sa členské štáty dohodli, že sa v rámci spoločnej zahraničnej a bezpečnostnej politiky (ďalej len „SZBP“) budú snažiť o posilnenie vzájomnej spolupráce a podporu vzájomného zbližovania v oblasti vývozu vojenskej techniky a vybavenia. Zásady a kritériá spoločnej pozície 2008/944/SZBP oficiálne podporilo viacero tretích krajín.

               (6)

               V článku 11 spoločnej pozície 2008/944/SZBP sa uvádza, že členské štáty musia vynaložiť čo najväčšie úsilie, aby nabádali iné štáty, ktoré vyvážajú zbrane, k uplatňovaniu kritérií podľa tejto spoločnej pozície.

               (7)

               Únia a jej členské štáty sú pri výmene informácií o politike v oblasti vývozu zbraní viazané mlčanlivosťou, najmä pokiaľ ide o prijímajúce tretie krajiny.

               (8)

               Valné zhromaždenie Organizácie Spojených národov (ďalej len „OSN“) prijalo 6. decembra 2006 s podporou všetkých členských štátov Európskej únie rezolúciu č. 61/89 s názvom „Na ceste k zmluve o obchode so zbraňami: stanovenie spoločných medzinárodných noriem pre dovoz, vývoz a presun konvenčných zbraní“, čím formálne začalo postup OSN pre rokovania o zmluve o obchode so zbraňami.

               (9)

               Valné zhromaždenie OSN prijalo 12. januára 2010 s podporou všetkých členských štátov Európskej únie rezolúciu č. 64/48 s názvom „Zmluva o obchode so zbraňami“, v ktorej zvolalo na štyri súvislé týždne v roku 2012 konferenciu OSN o zmluve o obchode so zbraňami so zámerom vypracovať právne záväzný nástroj založený na čo najprísnejších spoločných medzinárodných normách pre presun konvenčných zbraní.

               (10)

               Na konferencii OSN o zmluve o obchode so zbraňami v júli 2012 sa síce nedohodlo na konečnom znení zmluvy, nastal však značný pokrok, ako to vidno z návrhu znenia zmluvy, ktorý predseda konferencie predložil 26. júla 2012. Únia plne podporuje rýchle zavŕšenie rokovaní začiatkom roku 2013 prostredníctvom zvolania kratšej záverečnej konferencie OSN o zmluve o obchode so zbraňami podľa tých istých pravidiel ako na prvej konferencii, na ktorej sa rokovania úspešne ukončia na základe návrhu znenia predsedníctva z 26. júla 2012.

               (11)

               Rada prijala v rokoch 2005, 2006, 2007, 2010 a 2012 závery na podporu rokovaní o zmluve o obchode so zbraňami, v ktorých zdôraznila význam, ktorý má pre tento proces spolupráca s ostatnými štátmi a regionálnymi organizáciami.

               (12)

               Rada 17. marca 2008 prijala jednotnú akciu 2008/230/SZBP na podporu činností Únie s cieľom presadzovať medzi tretími krajinami zásady a kritériá Kódexu správania EÚ pri vývoze zbraní a kontrolu ich vývozu (2). V rámci tejto jednotnej akcie sa pre krajiny juhovýchodnej Európy, východnej Európy a Zakaukazska, ako aj severnej Afriky zorganizovala séria štyroch regionálnych seminárov.

               (13)

               Rada prijala 22. decembra 2009 rozhodnutie 2009/1012/SZBP o podpore činností Únie s cieľom presadzovať medzi tretími krajinami kontrolu vývozu zbraní a zásady a kritériá spoločnej pozície 2008/944/SZBP (3). V rámci rozhodnutia 2009/1012/SZBP sa pre krajiny juhovýchodnej Európy, východnej Európy a Zakaukazska, ako aj severnej Afriky zorganizovala séria piatich regionálnych seminárov. V rozhodnutí 2009/1012/SZBP sa tiež ustanovilo, že členské štáty zorganizujú pre kandidátske krajiny štyri študijné návštevy.

               (14)

               V posledných rokoch poskytuje Únia pomoc na zlepšenie kontroly vývozu tovaru s dvojakým použitím v tretích krajinách, a to v rámci projektov vykonávaných s podporou finančných nástrojov EÚ, ktoré nie sú financované z rozpočtu SZBP.

               (15)

               Rada poverila Nemecký federálny úrad pre hospodárstvo a kontrolu vývozu (ďalej len „BAFA“) technickým vykonávaním rozhodnutia 2009/1012/SZBP, pričom uvedený úrad úspešne dokončil organizáciu všetkých činností plánovaných v rozhodnutí v januári 2012. BASA sa tiež určila za vykonávaciu agentúru projektov financovaných EÚ týkajúcich sa kontroly vývozu tovaru s dvojakým použitím v rámci nástroja stability. Na tomto základe je výber úradu BAFA ako vykonávacej agentúry pre ďalšie činnosti Únie v oblasti kontroly vývozu opodstatnený z hľadiska preukázaných skúseností, kvalifikácie a potrebných odborných znalostí týkajúcich sa vykonávania príslušného acquis Únie a jeho presadzovania voči tretím krajinám, pričom sa ním zvýši kontinuita a celková súdržnosť pomoci Únie v tejto oblasti,

         PRIJALA TOTO ROZHODNUTIE:
   Článok 1
   1.   Na účely presadzovania mieru a bezpečnosti a v súlade s európskou bezpečnostnou stratégiou sleduje Únia tieto ciele:

               a)

               presadzovať zvýšenú kontrolu vývozu zbraní tretími krajinami v súlade so zásadami ustanovenými v spoločnej pozícii 2008/944/SZBP a usilovať sa o komplementárnosť a synergiu s podpornými projektmi Únie v oblasti kontroly vývozu tovaru s dvojakým použitím;

               b)

               podporovať úsilie tretích krajín na vnútroštátnej a regionálnej úrovni o zvýšenie zodpovednosti a transparentnosti v rámci obchodu s konvenčnými zbraňami.

         2.   Únia sleduje ciele uvedené v odseku 1 prostredníctvom týchto projektových činností:

               a)

               pokračovanie presadzovania kritérií a zásad spoločnej pozície 2008/944/SZBP medzi tretími krajinami, a to na základe výsledkov dosiahnutých prostredníctvom vykonávania rozhodnutia 2009/1012/SZBP a jednotnej akcie 2008/230/SZBP;

               b)

               pomoc tretím krajinám pri vypracúvaní, aktualizácii a podľa potreby i vykonávaní príslušných legislatívnych a správnych opatrení zameraných na vytvorenie účinného systému kontroly vývozu konvenčných zbraní;

               c)

               pomoc krajinám pri odbornej príprave úradníkov zodpovedných za vydávanie povolení na vývoz a za presadzovanie predpisov, aby sa zabezpečilo primerané vykonávanie a presadzovanie kontroly vývozu zbraní;

               d)

               presadzovanie transparentnosti a zodpovednosti pri medzinárodnom obchode so zbraňami, a to aj prostredníctvom podpory vnútroštátnych a regionálnych opatrení na presadzovanie transparentnosti a primeranej kontroly pri vývoze konvenčných zbraní;

               e)

               podnecovanie tretích krajín, aby podporili vypracovanie a vykonávanie právne záväznej zmluvy o obchode so zbraňami, v ktorej sa ustanovia medzinárodné spoločné normy pre celosvetový obchod s konvenčnými zbraňami.

         Podrobný opis projektových činností uvedených v tomto odseku sa uvádza v prílohe.
   Článok 2
   1.   Za vykonávanie tohto rozhodnutia zodpovedá vysoký predstaviteľ Únie pre zahraničné veci a bezpečnostnú politiku (ďalej len „vysoký predstaviteľ“).
   2.   Technickú realizáciu projektových činností uvedených v článku 1 ods. 2 uskutočňuje BAFA.
   3.   BAFA vykonáva svoje úlohy pod vedením vysokého predstaviteľa. Vysoký predstaviteľ na tento účel uzavrie s úradom BAFA potrebné dohody.
   Článok 3
   1.   Referenčná suma na vykonávanie projektových činností uvedených v článku 1 ods. 2 je 1 860 000 EUR.
   2.   Výdavky financované zo sumy stanovenej v odseku 1 sa spravujú v súlade s postupmi a predpismi platnými pre rozpočet Únie.
   3.   Komisia dohliada na správne hospodárenie referenčnej sumy uvedenej v odseku 1. Na tento účel uzavrie s úradom BAFA dohodu o financovaní. V dohode sa ustanoví, že úrad BAFA zabezpečí viditeľnosť príspevku Únie, ktorá bude primeraná jeho výške.
   4.   Komisia vyvinie úsilie, aby sa dohoda o financovaní uvedená v odseku 3 uzavrela čo najskôr po nadobudnutí účinnosti tohto rozhodnutia. Informuje Radu o všetkých ťažkostiach, ktoré sa počas tohto procesu vyskytnú, ako aj o dátume uzavretia dohody o financovaní.
   Článok 4
   Vysoký predstaviteľ podáva Rade správu o vykonávaní tohto rozhodnutia na základe pravidelných správ, ktoré vypracúva BAFA. Z týchto správ vychádza hodnotenie, ktoré uskutoční Rada. Komisia podáva správy o finančných aspektoch vykonávania projektových činností uvedených v článku 1 ods. 2
   Článok 5
   Toto rozhodnutie nadobúda účinnosť dňom jeho prijatia.
   Stráca účinnosť 24 mesiacov odo dňa uzavretia dohody o financovaní uvedenej v článku 3 ods. 3 alebo 6 mesiacov odo dňa jeho prijatia, ak sa v tomto období neuzavrie žiadna dohoda o financovaní.

      V Bruseli 19. novembra 2012

            Za Radu

            predsedníčka

         C. ASHTON

      (1)  Ú. v. EÚ L 335, 13.12.2008, s. 99.

      (2)  Ú. v. EÚ L 75, 18.3.2008, s. 81.

      (3)  Ú. v. EÚ L 348, 29.12.2009, s. 16.

      PRÍLOHA

         PROJEKTOVÉ ČINNOSTI UVEDENÉ V ČLÁNKU 1 ODS. 2

      1.   Ciele

      Cieľmi tohto rozhodnutia sú presadzovanie zvýšenej kontroly vývozu zbraní tretími krajinami a podpora ich úsilia na vnútroštátnej a regionálnej úrovni o zvýšenie zodpovednosti a transparentnosti v rámci medzinárodného obchodu s konvenčnými zbraňami. Tieto ciele sa sledujú v súlade so zásadami ustanovenými v spoločnej pozícii 2008/944/SZBP a v rámci úsilia o komplementárnosť a synergiu s podpornými projektmi Únie v oblasti kontroly vývozu tovaru s dvojakým použitím.
      Na dosiahnutie uvedených cieľov musí Únia pokračovať v presadzovaní kritérií a zásad spoločnej pozície 2008/944/SZBP medzi tretími krajinami, a to na základe výsledkov dosiahnutých prostredníctvom vykonávania rozhodnutia 2009/1012/SZBP a jednotnej akcie 2008/230/SZBP. Na tento účel sa tretím krajinám poskytne pomoc pri vypracúvaní, aktualizácii a podľa potreby i vykonávaní príslušných legislatívnych a správnych opatrení zameraných na vytvorenie účinného systému kontroly vývozu konvenčných zbraní. Podporiť by sa mala aj odborná príprava úradníkov v tretích krajinách zodpovedných za vydávanie povolení na vývoz, vykonávanie a presadzovanie kontroly vývozu zbraní, ako aj vnútroštátne a medzinárodné opatrenia na presadzovanie transparentnosti a primeranej kontroly pri vývoze konvenčných zbraní.
      Cieľ zvýšenia zodpovednosti a transparentnosti v rámci medzinárodného obchodu s konvenčnými zbraňami sa bude vzhľadom na tretie krajiny sledovať aj prostredníctvom podpory vypracovania a vykonávania právne záväznej zmluvy o obchode so zbraňami, v ktorej sa ustanovia medzinárodné spoločné normy pre celosvetový obchod s konvenčnými zbraňami.
      2.   Opis projektových činností

      2.1.   Cieľ projektu

      Poskytnúť technickú pomoc viacerým tretím krajinám, ktoré prejavia záujem a ktoré preukázali ochotu zlepšiť svoje normy a postupy v oblasti kontroly vývozu vojenskej technológie a vojenského materiálu a zosúladiť ich normy a postupy s normami a postupmi, na ktorých sa dohodli a ktoré uplatňujú členské štáty a ktoré sú stanovené v spoločnej pozícii 2008/944/SZBP a sprievodnej užívateľskej príručke.
      2.2.   Opis projektu

      2.2.1.   Regionálne pracovné semináre

      Projekt sa uskutoční vo forme najviac ôsmich dvojdňových pracovných seminárov pre štátnych úradníkov z tretích krajín, na ktorých sa poskytne odborná príprava v príslušných oblastiach kontroly vývozu konvenčných zbraní. Účastníkmi každého z týchto seminárov budú štátni úradníci z tretích krajín, ako napríklad úradníci colnej správy a úradníci zodpovední za presadzovanie práva, úradníci z príslušných ministerstiev a orgánov presadzovania práva, zástupcovia národných parlamentov a zástupcovia priemyselných odvetví a občianskej spoločnosti. Odbornú prípravu v príslušných oblastiach poskytnú experti zo štátnej správy členských štátov, zástupcovia krajín, ktoré sa pripojili k spoločnej pozícii 2008/944/SZBP, úradníci príslušných inštitúcií Únie a zástupcovia súkromného sektora a občianskej spoločnosti.
      Pracovné semináre sa môžu konať v prijímajúcej krajine alebo na inom mieste, ktoré sa určí po porade s pracovnou skupinou Rady pre vývoz konvenčných zbraní (COARM) a útvarmi vysokého predstaviteľa.
      Regionálne pracovné semináre sa zorganizujú pre tieto krajiny:

                  a)

                  najviac 3 semináre pre krajiny juhovýchodnej Európy;

                  b)

                  najviac 3 semináre pre východoeurópske a zakaukazské krajiny európskej susedskej politiky;

                  c)

                  najviac 2 semináre pre severoafrické stredomorské krajiny európskej susedskej politiky.

            2.2.2.   Výmeny pracovníkov

      Projekty budú mať formu najviac šiestich študijných návštev pre vládnych a/alebo colných úradníkov a/alebo úradníkov zodpovedných za vydávanie povolení na vývoz v príslušných orgánoch členských štátov a najviac ôsmich študijných návštev s dĺžkou do 1 mesiaca zorganizovaných pre vládnych úradníkov a/alebo úradníkov zodpovedných za vydávanie povolení na vývoz z členských štátov v príslušných orgánoch prijímajúcich krajín.
      2.2.3.   Individuálna pomoc pre prijímajúce krajiny

      Projekt bude mať formu najviac desiatich dvojdňových pracovných seminárov pre jednotlivé prijímajúce krajiny, na ktoré sa pozvú štátni úradníci vrátane vládnych úradníkov, úradníkov zodpovedných za vydávanie povolení na vývoz a úradníkov zodpovedných za presadzovanie práva z prijímajúcich krajín. Tieto podujatia sa podľa možností uskutočnia v prijímajúcich krajinách a odborné znalosti na nich poskytnú experti z členských štátov.
      2.2.4.   Webový portál na zlepšenie kontroly vývozu zbraní v tretích krajinách

      Projekt bude pozostávať z prípravy webového portálu prístupného pre úradníkov členských štátov a tretích krajín na podporu kontroly vývozu zbraní v súlade so zásadami a parametrami spoločnej pozície 2008/944/SZBP. Portál poskytne prijímajúcim štátom stály prístup k technickým zdrojom na vykonávanie a zlepšovanie ich kontroly vývozu zbraní a uľahčí výmenu príslušných informácií o iných podporných činnostiach Únie, ktoré sa predpokladajú v tomto rozhodnutí, pokiaľ ide o úradníkov z tých prijímajúcich krajín, ktoré sa nemohli priamo zúčastniť na pomocných a podporných činnostiach. Bude tiež poskytovať podrobné a technické informácie o systémoch kontroly vývozu zbraní v členských štátoch a prijímajúcich krajinách, ktoré sa využijú ako podklady počas pomocných činností podľa tohto rozhodnutia.
      Webový portál sa doplní aj prostredníctvom súboru činností zameraných na zvýšenie viditeľnosti podporných činností Únie a podporu zosúladenia so spoločnou pozíciou 2008/994/SZBP. Medzi takéto činnosti bude patriť pravidelné vydávanie vestníkov a primeraná kampaň v médiách.
      2.2.5.   Hodnotiace podujatia

      Na zabezpečenie hodnotenia v polovici trvania a záverečného hodnotenia podľa tohto rozhodnutia sa v Bruseli popri zasadnutiach pracovnej skupiny COARM uskutočnia za spoločnej účasti prijímajúcich krajín a členských štátov najviac dve dvojdňové podujatia. Môžu sa na ne pozvať najviac dvaja zástupcovia z každej prijímajúcej krajiny zodpovední za kontrolu vývozu zbraní.
      3.   Koordinácia s inými projektmi pomoci únie v oblasti kontroly vývozu

      Na základe skúseností s predchádzajúcimi podpornými činnosťami Únie v oblasti kontroly vývozu, ktoré zahŕňali tovar z dvojakým použitím aj konvenčné zbrane, sa pri poskytovaní pomoci tretím krajinám vyvinie úsilie o maximálnu synergiu a komplementárnosť, aby sa zabezpečila čo najväčšia účinnosť a súdržnosť činností Únie. Z tohto hľadiska by sa mala zachovať možnosť organizovať niektoré z činností uvedených v bodoch 2.2.1 až 2.2.4 v spojení s inými činnosťami týkajúcimi sa kontroly vývozu tovaru s dvojakým použitím, ktoré sa financujú prostredníctvom finančných nástrojov Únie mimo rozpočtu na SZBP. Pri uvedených činnostiach by sa mali v plnej miere rešpektovať právne a finančné obmedzenia stanovené pre používanie príslušných finančných nástrojov Únie.
      4.   Príjemcovia

      Príjemcami projektových činností sú štátni úradníci a predstavitelia priemyselných odvetví a občianskej spoločnosti z týchto krajín:

                  i)

                  krajiny juhovýchodnej Európy (Albánsko, Bosna a Hercegovina, Chorvátsko, bývalá Juhoslovanská republika Macedónsko, Čierna Hora a Srbsko);

                  ii)

                  severoafrické stredomorské krajiny európskej susedskej politiky (Alžírsko, Egypt, Líbya, Maroko a Tunisko);

                  iii)

                  východoeurópske a zakaukazské krajiny európskej susedskej politiky (Arménsko, Azerbajdžan, Bielorusko, Gruzínsko, Moldavská republika a Ukrajina).

            Pre každý typ činnosti uvedený v tomto rozhodnutí Rady sa vyberú konkrétne prijímajúce krajiny na základe týchto kritérií:

                  —

                  záväzok tretej krajiny zlepšiť kontrolu vývozu konvenčných zbraní a uviesť ju do súladu s normami Únie,

                  —

                  význam tretej krajiny vzhľadom na globálny obchod so zbraňami,

                  —

                  vplyv predchádzajúcej pomoci Únie na vnútroštátny systém kontroly vývozu konvenčných zbraní tretej krajiny a očakávaný dlhodobý a udržateľný vplyv ďalšej pomoci.

            COARM môže na návrh vysokého predstaviteľa rozhodnúť o úprave zoznamu prijímajúcich krajín, ak je to primerane odôvodnené.
      5.   Hodnotenie vplyvu

      Vplyv tohto rozhodnutia by sa mal z technického hľadiska posúdiť po ukončení posledných činností, ktoré sa v ňom plánujú. Toto posúdenie vplyvu vykoná vysoký predstaviteľ v spolupráci s príslušnými pracovnými skupinami Rady a prípadne aj s delegáciami Únie v prijímajúcich krajinách a inými relevantnými zúčastnenými stranami.
      6.   Trvanie

      Celková odhadovaná dĺžka trvania projektov je 24 mesiacov.
      7.   Subjekt poverený technickým vykonávaním

      Technickým vykonávaním tohto rozhodnutia sa poveruje úrad BAFA, ktorý bude svoje úlohy vykonávať pod vedením vysokého predstaviteľa.
      8.   Podávanie správ

      Úrad BAFA vypracuje pravidelné správy, ako aj správy po ukončení každej z činností. Tieto správy by sa mali vysokému predstaviteľovi predkladať najneskôr šesť týždňov po ukončení príslušných činností.
      9.   Odhadované celkové náklady na projekt a finančný príspevok únie

      Celkové náklady na projekt sú 1 860 000 EUR.


Dôležité právne oznámenie

|

52004DP0384

Úradný vestník 085 E , 07/04/2005 S. 0050 - 0051

		P5_TA(2004)0384Schválenie Komisie v novom zloženíUznesenie Európskeho parlamentu o schválení Komisie v novom zloženíEurópsky parlament,- so zreteľom na čl. 214 ods. 2, tretí pododsek, a čl. 215 zmluvy o založení ES,- so zreteľom na akt o podmienkach pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky, a ustanovenia, ktorými sa menia zmluvy, na ktorých je založená Európska únia [1], najmä článok 45,- so zreteľom na kandidátov navrhnutých desiatimi novými členskými štátmi na menovanie za členov Komisie, menovite Pétera Balázsa, Joea Borga, Jána Figeľa, Dalie Grybauskaité, Danuty Hübner, Siima Kallasa, Sandry Kalniete, Markosa Kyprianou, Janeza Potočnika a Pavla Teličku,- so zreteľom na vypočutie kandidátov, ktoré viedla konferencia predsedov výborov 13. - 15. apríla 2004,- so zreteľom na úmysel Rady menovať desiatich nových členov Komisie najneskôr do 5. mája 2004, ako je stanovené v jej liste z 26. februára 2004 predsedovi Európskeho parlamentu,- so zreteľom na odstúpenie p. Michela Barniera z funkcie člena Komisie, podaného 31. marca 2004,- so zreteľom na menovanie p. Jacquesa Barrota za člena Komisie vládou Francúzskej republiky 1. apríla 2004,- so zreteľom na odstúpenie p. Pedra Solbesa Miru z funkcie člena Komisie, podané 17. apríla 2004,- so zreteľom na menovanie p. Joaquína Almunia za člena Komisie Španielskym kráľovstvom 19. apríla 2004,- so zreteľom na vypočutia kandidátov, ktorí majú nahradiť p. Barniera a p. Solbesa Miru, vedené jednotlivo 26. a 27. apríla 2004,- so zreteľom na predstavenie novej, rozšírenej Komisie, ktoré sa uskutoční pod vedením jej predsedu 5. mája 2004,- so zreteľom na čl. 33 rokovacieho poriadku,A. poukazuje na výsledky vypočutí desiatich kandidátov na posty komisárov z nových členských štátov, ako sú zahrnuté v hodnotiacich listoch adresovaných jednotlivými predsedami výborov predsedovi konferencie predsedov výborov a na odporúčanie konferencie predsedov výborov konferencii predsedov,B. pripomína, že v súlade s postupom stanoveným v zmluvách a v rokovacom poriadku Parlamentu je Parlament povinný schváliť zloženie novej Komisie pred tým, ako sa táto ujme svojich úloh 1. novembra 2004, a žesavšeobecnéarozhodné vypočutia pred výbormi uskutočnia v tejto fáze,C. uznáva, že Komisia pod vedením p. Prodiho musí pokračovať v plnení svojich úloh v súlade s jej legislatívnym plánom a plánom práce na rok 2004 a uznesením Parlamentu zo 17. decembra 2003 [2] o tejto téme až do uplynutia jej funkčného obdobia, ale očakáva, že v období po voľbách Komisia nebude predkladať nové podnety vážneho politického významu vzťahujúce sa na obdobie po uplynutí jej funkčného obdobiaD. pripomína rozhodnutie Rady z 9. júla 1999 [3], na základe ktorého sa nemajú nahradiť odstupujúci komisári a nalieha na členské štáty a Radu, aby nenahradili členov súčasnej Komisie odchádzajúcich pred ukončením jej funkčného obdobia,E. opakuje svoje želanie, aby volebné obdobie Európskeho parlamentu bolo časovo zladené s funkčným obdobím Komisie,F. požaduje preskúmanie postupu, podľa ktorého jednotliví členovia Komisie odchádzajú do dôchodku pred koncom funkčného obdobia;1. súhlasí s novým zložením Komisie počas zostávajúceho funkčného obdobia do 31. októbra 2004;2. dáva pokyn predsedovi, aby postúpil toto rozhodnutie Rade, Komisii a vládam členských štátov.[1] Ú. v. EÚ L 236, 23.9.2003, s. 33.[2] P5_TA(2003)0585.[3] Ú. v. ES L 192, 24.7.1999, s. 53.--------------------------------------------------


title: Rozhodnutie Európskeho parlamentu (EÚ) 2015/2210 z 27. októbra 2015 o absolutóriu za plnenie rozpočtu Európskeho inovačného a technologického inštitútu za rozpočtový rok 2013

text:
               1.12.2015

               SK

               Úradný vestník Európskej únie

               L 314/34

         ROZHODNUTIE EURÓPSKEHO PARLAMENTU (EÚ) 2015/2210
   z 27. októbra 2015
   o absolutóriu za plnenie rozpočtu Európskeho inovačného a technologického inštitútu za rozpočtový rok 2013
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho inovačného a technologického inštitútu za rozpočtový rok 2013,

               —

               so zreteľom na správu Dvora audítorov o overení ročnej účtovnej závierky Európskeho inovačného a technologického inštitútu za rozpočtový rok 2013 spolu s odpoveďami inštitútu (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2013 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady zo 17. februára 2015 týkajúce sa udelenia absolutória Európskemu inovačnému a technologickému inštitútu za plnenie rozpočtu za rozpočtový rok 2013 (05304/2015 – C8-0054/2015),

               —

               so zreteľom na svoje rozhodnutie z 29. apríla 2015 (3), ktorým odkladá udelenie absolutória za rozpočtový rok 2013, a na odpovede riaditeľa Európskeho inovačného a technologického inštitútu,

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4),

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (5), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 294/2008 z 11. marca 2008, ktorým sa zriaďuje Európsky inovačný a technologický inštitút (6), a najmä na jeho článok 21,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (7),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (8), a najmä na jeho článok 108,

               —

               so zreteľom na článok 94 a prílohu V rokovacieho poriadku,

               —

               so zreteľom na druhú správu Výboru pre kontrolu rozpočtu (A8-0282/2015),

               1.

               udeľuje riaditeľovi Európskeho inovačného a technologického inštitútu absolutórium za plnenie rozpočtu inštitútu za rozpočtový rok 2013;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskeho inovačného a technologického inštitútu, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 442, 10.12.2014, s. 184.

      (2)  Pozri poznámku pod čiarou č. 1.

      (3)  Ú. v. EÚ L 255, 30.9.2015, s. 409.

      (4)  Ú. v. ES L 248, 16.9.2002, s. 1.

      (5)  Ú. v. EÚ L 298, 26.10.2012, s. 1.

      (6)  Ú. v. EÚ L 97, 9.4.2008, s. 1.

      (7)  Ú. v. ES L 357, 31.12.2002, s. 72.

      (8)  Ú. v. EÚ L 328, 7.12.2013, s. 42.